Cēsu pagasts

Cēsu pagasts bija viena no Cēsu apriņķa pašvaldībām tā rietumdaļā, Gaujas kreisajā krastā. Robežojās ar Cēsu pilsētu un Lenču, Priekuļu, Vaives, Rāmuļu, Drabešu, Kārļu un Raiskuma pagastiem. Pagasta valde atradās dienvidos no Cēsīm tagadējā Katrīnkalnā.

Vēsture 
Dibināts pēc muižu pagastu likvidēšanas sakarā ar 1866. gada pagastu pašvaldību likuma pieņemšanu.
1935. gadā pagasta platība bija 43 km² un tajā bija 861 iedzīvotājs.
1945. gada 8. oktobrī pagastā izveidoja Dukuru un Līvu ciema padomes. Pagastu likvidēja 1949. gada 31. decembrī, ciemus iekļaujot Cēsu rajonā. Mūsdienās Cēsu pagasta teritorija iekļauta Cēsu pilsētā, Cēsu novada Priekuļu, Vaives un Drabešu pagastos.

Novadnieki 
 Dāvids Rudzītis (1881-1939), pirmais Valsts kancelejas direktors.

Atsauces 

 
Latvijas pagasti
Latvijas bijušie pagasti